Y.B. TUAN RAJIV A/L RISHYAKARAN: Terima kasih Tuan Timbalan Speaker. Sabar, Meru, Meru akan dapat peluang nanti. Saya pun dah bangun banyak kali tadi. Saya dapat peluang. Saya ingin bangun untuk menyokong usul yang di bawa oleh Yang Amat Berhormat Dato’ Menteri Besar, saya memang menyokong penuh usaha- usaha yang dilakukan oleh Kerajaan Negeri untuk membantu meningkatkan ekonomi Selangor yang terkesan akibat COVID-19.
Saya terus kepada beberapa perkara yang saya ingin bangkitkan. Yang pertama ialah cadangan saya bagi pihak Kerajaan Negeri, saya amat tertarik dengan penekanan Memang sangat penting kita Kerajaan Negeri menggunakan peluang ini, untuk menangani perubahan iklim. Semakin banyak tempat banjir yang sebelum ini tidak banjir akibat perubahan iklim yang melanda dan kepada mereka yang di kawasan yang ada pertanian dan tepi pantai lebih terasa daripada saya di Kawasan bandar tetapi kita semua kena ambil perhatian dan membuat sesuatu yang cukup kuat.
Antara satu cadangan yang saya boleh bagi kepada Kerajaan Negeri ialah mengambil peluang untuk memasang panel solar di atas bumbung-bumbung bangunan Kerajaan
Negeri pada masa yang ini. Dengan Skim Net Energy Metering oleh Kementerian Tenaga, kita berpeluang bukan sahaja untuk menjana banyak projek dan banyak economic function di Kawasan Negeri Selangor. Tetapi kita juga boleh membantu kearah membantu dalam menangani perubahan iklim. Dengan memasang solar secara solar leasing di bangunan-bangunan Negeri Selangor, Kerajaan Negeri Selangor tidak perlu mengeluarkan satu sen Capital Expendition, tak payah keluar duit awalan untuk beli, kita hanya memasang daripada pembekal dan kita hanya bil eletrik kepada pembekal.
Hari ini kita bayar bil eletrik kepada TNB, memang cukup banyak, berjuta-juta ringgit di bayar kepada TNB setiap bulan, di keseluruhan semua bangunan di Negeri Selangor. Daripada kita bayar ke TNB, TNB membakar arang batu yang diimport daripada negara lain, mata wang negara mengalir keluar daripada negara, baik kita bayar kepada syarikat tempatan, syarikat Selangor yang membekal kan eletrik melalui panel solar.
tempatan, memberi peluang projek Jadi pemasangan kepada syarikat tempatan di Selangor tanpa menjejaskan kewangan daripada Kerajaan Negeri. Kalau kita sepakat nak gunakan wang dana Kerajaan Negeri untuk stimulate economy, memang terhad berapa jauh yang kita boleh pergi. Tetapi kalau kita pakai cara macam ini, private partnership, kita boleh pergi lebih jauh dan kita boleh stimulate economy beyond apa yang mungkin sedia ada pada hari ini. So, ini cadangan pertama saya kepada Kerajaan Negeri.
Cadangan kedua saya kepada Kerajaan Negeri adalah dalam bidang air. Di dalam industri air, kita sering menghadapi isu bekalan air apabila satu loji rawatan air terpaksa ditutup kerana breakdown ataupun untuk maintenance dan di Negeri Selangor terdapat banyak industri yang bergantung kepada air. Kita ada peluang untuk meningkatkan reserve marging kita dengan cara third party accses dengan izin. Third party access bermaksud industri boleh membina loji rawatan air dia sendiri di tepi sungai ataupun di tepi kolam yang mungkin jauh daripada kilangnya, dia boleh pam air terawat kedalam paip Air Selangor dan dia akan ambil keluar air dari kilang dia dan proses ini menggunakan infrastruktur paip sedia ada tetapi loji rawatan adalah loji rawatan dia tersendiri.
Di Malaysia, paip gas yang wujud dia di utara ke selatan sudah ada third party accses dan untuk eletrik TNB sedang dalam proses untuk membuka third party access kepada penjana elektrik. Saya mencadangkan kepada Negeri Selangor untuk membuka laluan paip, kita ada sepanjang 29 ribu kilometer panjang air paip air di Negeri Selangor. Paip air ini dibuka kepada third party access. Jadi industri yang sensitif kepada penggunaan air, dia boleh membina loji rawatan air dia sendiri dan menggunakan air ini untuk kilang dia masing-masing.
Dua kebaikan daripada cadangan ini, pertama stimulate economy kerana proses pembinaan ini akan merancakkan ekonomi di Negeri Selangor. Yang kedua, kita memang boleh benefit daripada peningkatan reserve marging. Apabila loji rawatan air baru dibina, keseluruhan reserve marging air kita akan naik dan apabila reserve marging keseluruhan ini naik, apabila ada apa-apa shutdown, loji rawatan air seperti yang akan berlaku tidak lama lagi. Recovery period akan lebih pendek kerana sistem, overall sistem ini akan ada lebih banyak production of treated water.